Subačiaus skystųjų energijos produktų terminalas
55°46′50″š. pl. 24°42′49″r. ilg.﻿ / ﻿55.7805°š. pl. 24.7135°r. ilg.﻿ / 55.7805; 24.7135﻿ (Subačiaus kuro bazė Kunčiuose) Subačiaus skystųjų energijos produktų terminalas – AB „KN Energies" valdomas terminalas, kuriame sandėliojami šviesieji ir kiti naftos produktai. Terminalas užima 33 ha plotą, jame įrengtos 66 talpyklos, kurių bendras tūris - 338 tūkst. kub. m, atvesta geležinkelio estakada, leidžianti vienu metu pumpuoti 28 cisternas kuro, įrengta autocisternų pildymo aikštelė, kurioje vienu metu galima pildyti iki 3 autocisternų. Subačiaus skystųjų energijos produktų terminalas yra „KN Energies“ padalinys, teikiantis kuro saugojimo ir tvarkymo, biodegalų įpylimo į kurą, kuro kokybės rodiklių patikrinimo paslaugas. Terminale laikomos valstybės nuosavybėje esančios Lietuvos naftos produktų atsargos.